มากินข้าวพร้อมหน้ากันทั้งครอบครัว พ่ออยากทานอาหารญี่ปุ่น แม่อยากทานอาหารฝรั่ง ลูกไม่อยากทานข้าวอยากทานขนม เป็นความวุ่นวายในการหาร้านอาหารของหลายๆ ครอบครัว แต่ๆๆ ไม่ต้องเถียงกันว่าจะเลือกร้านไหนแล้วค่ะ ทีมงานวงในได้เจอร้านอาหารสไตล์บุฟเฟ่ต์นานาชาติที่เพิ่งเปิด ได้ไม่นาน ประเด็นคือมีไลน์อาหารเยอะมาก แถมคุณภาพคับแก้ว ร้านนั้นก็คือ “คอปเปอร์” อินเตอร์เนชั่นแนล บุฟเฟ่ต์ (Copper International Buffet)

ในส่วนของการตกแต่ง ทางร้านใช้โทนสีและวัสดุ ไม้ลังแทนความหมายของอาหารที่สดใหม่ทุกวันบรรจุพร้อมส่งออกในลังไม้

น้ำพริกและเน้นส่วนกลางของร้านด้วยวัสดุทองแดง ซึ่งเปรียบด้วยการหุงต้ม ทอดและพร้อมเสิร์ฟในภาชนะทองแดงตามความหมายของชื่อร้าน copper ที่ร้อนและคงคุณภาพอยู่เสมอ เรียกได้ว่าทำทีมงานอยากนั่งนานๆ เอางานมาทำได้ยิ่งดี ถ้าทางร้านไม่จับเวลาทีมงานจะนั่งจนร้านปิดเลยค่ะ 555

เอาละค่ะ เข้าเรื่องอาหารกันดีกว่า ราคาบุฟเฟ่ต์นานาชาติอยู่ที่ 765 บาท ซึ่งถ้าใครได้เห็นไลน์อาหารจะตาวาวมากค่ะ มีให้เลือกหลากหลาย ทั้งปิ้งย่าง หรือ กริลล์ , ซีฟู้ด, ยุโรป, ไทย, จีน, ญี่ปุ่น ฯลฯ ที่สาคัญก็คือ เน้นความสดใหม่ ทั้งคุณภาพอาหารและฝีมือของเชฟที่ทำอาหารให้ ดูแพงเหมือนโรงแรมห้าดาวเลย ความรู้สึกตอนที่รู้ว่าราคาเท่าไรแล้วมองไปที่ไลน์อาหาร คือ คุ้ม!!!

Lorem ipsum dolor sit amet
จุดเด่นของร้านคือ สด ร้อน ใหม่ ทุกจาน เชฟจะปรุงสดเมื่อเราเดินไปสั่งค่ะ สำหรับอาหารบางเมนู เตาที่ใช้เป็นหินลาวา ไม่ใช้ถ่านค่ะเพราะทางร้านห่วงเรื่องสุขภาพของลูกค้าที่เดินไปมาในร้านค่ะ

เดินเข้ามาในร้านเราจะเจอกับโซนนี้เลยค่ะ ล่อตาล่อใจมากกับซีฟู้ดในลังไม้น้ำแข็ง ทั้ง หอยแมลงภู่นิวซีแลนด์ตัวใหญ่, ปูนึ่ง เนื้อหวาน, กุ้งแม่น้ำเนื้อเด้ง จิ้มกับน้ำจิ้มซีฟู้ดรสแซ่บ ฟินสุดๆ ไม่ต้องกลัวว่าจะหมดนะคะเพราะพนักงานเติมให้เรื่อยๆ เลยค่ะ

อาหารญี่ปุ่นเป็นอีกไลน์หนึ่งที่รับประกันคุณภาพค่ะ เพราะได้เชฟจากโรงแรมระดับ 5 ดาวมาดูแล มีเมนูกว่า 50 รายการ โดยเฉพาะ “ซาชิมิ” มีหน้าเพียบ! เด็ดๆ ที่ปลื้มมากคือ แซลมอน, ฮามาจิ, คานิ (ปูอัด) ส่วนซูชิ เชฟจะปั้นสด ๆ ตามสั่งเลยค่ะ มีให้เลือกทั้งนิกิริ ซูชิและโรลล์

พาสต้าทะเลเส้นดำที่เสิร์ฟมาร้อนๆ ชวนน้ำลายสอมากๆ ค่ะ พาสต้าสามารถสั่งทำได้หลายแบบเลยค่ะ เดินไปที่หน้าเตาแล้วเลือกเลย

สเต๊กเนื้อวากิวจากออสเตรเลีย เป็นหนึ่งใน ไฮไลต์ของทางร้าน ใครก็ห้ามพลาด! จากการลิ้มลองขอบอกว่าเนื้อนุ่มมาก พีคจริงอะไรจริง เด็ดมาก ทานจะลืมไปเลยว่านี่เรามาร้านบุฟเฟ่ต์! แสดงว่าสั่งเนื้อวากิวได้ไม่อั้นเลย ดีสุดๆ สำหรับสาวกเนื้อ

ซุปเห็ดทรัฟเฟิล ราคาสูงพอสมควรนะคะ แต่เอามารวมในไลน์บุฟเฟ่ต์ ไม่น่าเชื่อก็ต้องเชื่อค่ะ จัดมาสองถ้วยก็รู้สึกปริ่มมากๆ

สเต๊กแซลมอนที่เชฟปรุงให้สดๆ จากเตาค่ะ ความหอมหวานของเนื้อปลาที่เข้ากับซอสได้พอดี รวมไปถึงการกริลล์ของเชฟที่คงรสชาติของเนื้อแซลมอน เด็ดค่ะ เด็ด!

บัตเตอร์โทสต์ เสริฟพร้อมไอศกรีมวานิลลา แป้งของทางร้านเป็นสูตร Homemade กรอบนอกนุ่มในตัวไอศครีมก็หอมมาก วาฟเฟิลก็ไม่ธรรมดานะคะ เนื้อนุ่มใช้ได้เลย

ส่วนตัวแอบเทใจให้กับช็อกโกแลตลาวา เพราะความเข้มข้นของช็อกโกแลตที่ขมกำลังพออดี ถูกใจมากๆ ยิ่งทานคู่กับไอศกรีมวานิลลา ฟินมากๆ ค่ะ แนะนำคนที่ชอบช็อกโกแลตต้องลอง

จากการกระหน่ำอาหารเข้าท้อง บอกได้เลยว่าอาหารมีคุณภาพระดับพรีเมียมค่ะ เพราะการที่เชฟปรุงอาหารตามออเดอร์นั้น ทำให้อาหารที่เราทานนั้นสดใหม่จริงๆ ยิ่งรวมคุณภาพของวัตถุดิบด้วยแล้ว ต้องยกนิ้วให้รัวๆ ร้านนี้มาไม่ยากค่ะเพราะอยู่ใน The Sense ปิ่นเกล้า ชั้น 2 ใครที่อยากสอบถามเพิ่มเติมหรือจองที่นั่งสามารถโทนมาได้ที่ 02-433-1617 และ 092-281-1818 หรือติดตามข่าวสารโปรโมชั่นได้ทาง https://www.facebook.com/copperbuffet/ IG : copperbuffet และ Line@ : @copperbuffet เวลาเปิดของทางร้าน จันทร์ - ศุกร์ เวลา 17:00 - 23:00 น. เสาร์ - อาทิตย์ เวลา 11:00 - 14:00 น./ 17:00 - 23:00 น. วันหยุดนักขัตฤกษ์ เวลา 11:00 - 14:00 น./ 17:00 - 23:00 น.
